Absa pos vrou wat glo R14 m. uit boedels steel | Nuus24
Johannesburg – 'n Werknemer van Absa is afgedank nadat sy vermoedelik R14 miljoen uit die boedels van van die bank se kliënte gesteel het, berig Rapport.Die bank het nou onderneem om die slagoffers op te spoor en te vergoed vir die erfgeld wat hulle nooit ontvang het nie.Ursula Denise Ellington het volgens die koerant jare lank boedels by die Absa-trusttak in Kempton Park hanteer en insae gehad in wie die begunstigdes is en hoeveel hulle veronderstel is om te erf.Sy was ook daarvoor verantwoordelik dat skuldeisers uit die boedel betaal word voordat familielede en ander begunstigdes voordeel daaruit kon trek.Ellington het na bewering self maatskappye geregistreer wat dan eise teen die boedels ingestel het en dié geld afgetrek voordat sy die boedels afgehandel het.Dit het sy glo gedoen nog voordat begunstigdes van die erflating in kennis gestel is.Die eerste geld het in 2005 weggeraak, maar ’n woordvoerder van die bank het gesê Absa het eers in Augustus vanjaar van die beweerde diefstal bewus geraak. Die woordvoerder wou nie geïdentifiseer word nie.Volgens Absa is Ellington geskors en afgedank ná ’n interne ondersoek, maar geen klag is al by die polisie ingedien nie.Ellington wou nie kommentaar lewer nie. – Lees meer hier– Volg Nuus24 op Twitter
Lees meer oor: absa | bedrog | misdaad VOLGENDE OP NUUS24X
Al dra pa aap 'n goue ring... Ryk maak jou glad nie beskaafd nie. Ek dink die woord "barbaar" is van toepassing sonder enige verwysing na kleur.